Jens Stoltenberg rørt over engasjementet

Forsvarer: Breivik registrerte sangen

Minst 40.000 møtte opp for å synge «Barn av regnbuen» mot Breivik

YOUNGSTORGET (VG Nett) Over hele Norge samlet folk seg for å sende en klar beskjed til terroristen.

Tim Peters

Sissel Kruse Larsen

Mads A. Andersen

Lars Akerhaug

Oppdatert 26. april 2012

Artikkelen er over åtte år gammel

Oslo politidistrikt melder på Twitter at minst 40.000 har møtt opp på Youngstorget i Oslo for å synge «Barn av regnbuen» sammen med Lillebjørn Nilsen. De aller fleste hadde med seg roser. Mange har skrevet ut ark med den folkekjære teksten.

VGTV: Se folkehavet synge mot Breivik

Deretter beveget folkehavet seg til Oslo tinghus. En og en halv time etter at arrangementet startet på Youngstorget, gikk fortsatt det syngende toget langsomt forbi retten, mens folk sang av full hals.

Langs traséen sto også flere kor, som til tider slo inn flerstemt og med profesjonelle elementer. Ifølge politiet skal rundt 25.000 mennesker ha begevet seg opp mot tinghuset etter allsangen.

LA NED ROSER: Også mange andre steder i landet samlet folk seg og sang. Folk la ned roser foran domkirken i Stavanger. Foto: NTB SCANPIX



Foran tingretten var stemningen rolig og nesten andektig. Mange gråt. Ved 13-tiden var de siste deltakerne i ferd med å passere tingretten. Trafikken startet ved 13.15-tiden igjen, men flere hundre sto fortsatt igjen og sang videre.

Tusenvis av roser, i alle farger, hang igjen på lyktestolper, sperringer og pressetelt utenfor tinghuset.

- Overveldende

Aksjonen markerer en protest etter at Anders Behring Breivik omtalte sangen som et eksempel på marxistisk indoktrinering av barn.

Folk fulgte politiets anmodning om å gå forbi tingretten og ikke stoppe opp. Sangen ble sunget igjen og igjen.

- Det er helt overveldende, sier initiativtaker Lill Hjønnevåg til VG Nett.

Samtidig som Breivik ble ført ut av rettssal 250 i Oslo tinghus, hadde folkemengden begynt å samle seg utenfor. Målet var at Anders Behring Breivik skulle høre dem.

Registrerte sangen

Anders Behring Breiviks forsvarer Vibeke Hein Bæra sier Breivik har registrert at 40.000 har møtt opp for synge «Barn av regnbuen», men vil ikke utdype hans kommentar.

- Hans reaksjon på dette er en del av den konfidensielle samtalen mellom klient og forsvarer. Jeg vil bare kommentere det med at han har registrert saken, sier Bæra til NTB.

JENS FULGTE MED: Statsminister Jens Stoltenberg tok seg tid til å følge med på det enorme oppmøtet av mennesker som sang utenfor Arbeiderpartiets hovedkvarter på Youngstorget. Foto: Statsministerens kontor

Youngstorget var helt stappfullt da aksjonen startet torsdag. Da appellene ble holdt løftet folkemengden roser de hadde tatt med seg slik at de vaiet i luften.

En av de som lot seg røre av det enorme oppmøtet var statsminister Jens Stoltenberg.

«Takk til verdens vakreste rosekor», skriver han på Twitter.

Sangen var hørbar som et ekko fra sidegatene og inn på Youngstorget. Sidegatene var også fulle av folk.

- Det er sterkt å være her. Og flott. Dette er det norske folk, og det viser vi, sier Trond Blattmann til VG Nett.

VG DIREKTE: Se VGTV fra Youngstorget og tinghuset, og still spørsmål til VG Netts journalister

Artikkelen fortsetter.

FOLKEHAV: Lillebjørn Nilsen ledet allsangen av den folkekjære sangen. Foto: Stian Valla Taraldsvik



Politiets innsatsleder Torgeir Brenden var selv på jobb 22. juli. Torsdag ledet hans politiets innsats for at rosekor-markeringen skulle foregå i trygge og verdige former.

- Det har gått helte smertefritt. Folk har oppført seg fint og det har vært godt å se toget.

Les også: Innsatslederen fikk bombebeskjed av broren

- Du var der selv 22. juli, hvordan har du opplevd rettssaken?

- Man gjenopplever jo noe av den dagen når man hører forklaringene og det kan jo være vanskelig.

- Hvordan er det da å se toget og dette engasjementet?

- Det er fint å se et sånt enormt positivt engasjement.

Sterkt syn

Terje Bratland var initiativtaker bak rosetoget 25. juli i fjor, der 160.000 møtte opp. Han er rørt over det enorme fremmøtet på Youngstorget.

- Det er et flott og sterkt syn at så mange er kommet og viser kjærlighet og omsorg til de berørte, sier Bratland til VGTV.

Det var mer enn 5000 mennesker som torsdag morgen hadde skrevet seg opp som deltakere på aksjonens facebook-side, men det endte altså med at minst 40.000 møtte opp.

Kulturminister Anniken Huitfeldt deltok også, sammen med en rekke nordiske statsråder.

Her kan du sende inndine bilder fra aksjonen!

Sang-aksjonen ble startet etter at Anders Behring Breivik i retten trakk frem Lillebjørn Nilsen som et eksempel på en «marxist som filtrerer kultursektoren». Han nevnte spesielt Nilsens «Barn av regnbuen» som et eksempel på dette.

Låten omtalte han som hjernevasking av barn.

- Det er noe med synet han har på den sangen, det er så fjernt fra det synet jeg har på den. Han skal ikke få lov til å tråkke på den. Vi må ta den tilbake, sa Hjønnevåg til VG Nett.

Artikkelen fortsetter under bildet ...

LEDET ALLSANGEN: . Tusenvis av mennesker sang Barn av regnbuen sammen med Lillebjørn Nilsen på Youngstorget torsdag. Foto: NTB SCANPIX

Her kan du sende inn video fra aksjonen.

Onsdag ble det kjent at Lillebjørn Nilsen skulle lede sangen fra Youngstorget.

LÆR DEG TEKSTEN TIL «BARN AV REGNBUEN» HER

Etter at den første gruppen ble opprettet, spredde allsangenen seg over hele Norge. Torsdag klokken ble «Barn av regnbuen» sunget på følgende steder:

**Drammen hadde markering til samme tid på Bragenes Torg.

MED ROSER: Mange hadde med seg roser til markeringen. Foto: SISSEL KRUSE LARSEN



**Kristiansand hadde markering til samme tid på Nedre Torv.

**Tvedestrand hadde markering klokken 14 på Tjenna.

**Hamar hadde markering til samme tid på Fougner Lunds plass.

**Tromsø hadde markering til samme tid (sted kommer)

**Elverum hadde markering til samme tid på rådhusplassen

**Stavanger hadde markering til samme tid på (sted kommer)

**Mandal hadde markering til samme tid på Hestetroa.

**Trondheim hadde markering til samme tid på Trondheim torg.

**Åsnes hadde markering til samme tid på Rådhusplassen på Flisa.

**Hønefoss hadde markering til samme til på Torvet.

**Bergen hadde markering til samme tid på Torgalmenningen - Sjøfartsmonumentet.

**Steinkjer hadde markering til samme tid på Steinkjer torg.

**Island hadde markering kl 10 (12 norsk tid) ved Nordens Hus i Reykjavik

**Haugesund hadde markering til samme tid.

**Arendal hadde markering til samme tid i Arendal kulturhus

**Sarpsborg hadde markering kl 11:45-12:30 på Sarpsborg torg.

FOLKEHAV: 40.000 synger Barn av regnbuen på Youngstorget. Foto: Tim Peters Foto:

Publisert: 26.04.12 kl. 11:49 Oppdatert: 26.04.12 kl. 14:00

Mer om 22. juli